DEĊIŻJONI TAL-KUMMISSJONI
tat-22 ta’ Ottubru 2007
li tistabbilixxi l-ammonti netti li jirriżultaw mill-modulazzjoni fakultattiva fir-Renju Unit għas-snin 2007-2012
(notifikata taħt id-dokument numru C(2007) 5104)
(Il-verżjoni Ingliża biss hija awtentika)
(2007/679/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 378/2007 tas-27 ta' Marzu 2007 li jistipula r-regoli għall-modulazzjoni fakultattiva tal-ħlasijiet diretti pprovduti fir-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolament (KE) Nru 1290/2005 (1), u partikolarment l-Artikolu 4(1) tiegħu,
Billi:
(1)
L-Artikolu 1(1), tar-Regolament (KE) Nru 378/2007 jistipula li l-Istati Membri li fihom tiġi applikata, mad-dħul tagħha fis-seħħ, is-sistema tat-tnaqqis supplementari għall-ħlasijiet diretti msemmija fl-Artikolu 1 tar-Regolament (KE) Nru 1655/2004 tal-Kummissjoni tat-22 ta' Settembru 2004 li jistabbilixxi r-regoli applikabbli għat-tranżizzjoni bejn is-sistema ta' modulazzjoni fakultattiva stabbilita mill-Artikolu 4 tar-Regolament (KE) Nru 1259/1999 tal-Kunsill u s-sistema ta' modulazzjoni obbligatorja stabbilita permezz tar-Regolament (KE) Nru 1782/2003 tal-Kunsill (2), jistgħu japplikaw, matul il-perjodu 2007-2012, tnaqqis, imsejjaħ “modulazzjoni fakultattiva”, għall-ammonti rilevanti kollha għall-ħlasijiet diretti fl-ambitu ta' l-Artikolu 2(d) tar-Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa (3).
(2)
L-Artikolu 2 tar-Regolament (KE) Nru 378/2007 jistipula li, fix-xahrejn ta' wara d-dħul fis-seħħ tiegħu, l-Istati Membri għandhom jistabbilixxu r-rata annwali ta' modulazzjoni fakultattiva applikabbli matul il-perjodu 2007-2012 u jinnotifikaw lill-Kummissjoni b'evalwazzjoni ta' l-okkorrenza ta' l-applikazzjoni ta' dik il-modulazzjoni.
(3)
Skond l-Artikolu 3(1) tar-Regolament (KE) Nru 378/2007, l-Istati Membri kollha li, mad-dħul fis-seħħ tar-Regolament imsemmi, japplikaw s-sistema ta' tnaqqis supplimentari tal-ħlasijiet diretti msemmija fl-Artikolu 1 tar-Regolament (KE) Nru 1655/2004 u jdaħħlu fis-seħħ is-sistema tal-ħlasijiet diretti fuq skala nazzjonali, jistgħu matul il-perjodu 2007-2012, jagħżlu li japplikaw l-livelli li huma differenzjati fuq il-pjan reġjonali skond kriterji oġġettivi. Ir-rata minima għar-reġjuni kollha ta' kull Stat Membru kkonċernat hija ta' 20 %.
(4)
L-Artikolu 3(2) tar-Regolament (KE) Nru 378/2007 jistipula li, kull Stat Membru li japplika r-rati ta' modulazzjoni fakultattivi differenzjati fuq il-pjan reġjonali, għandu jikkomunika għall-verifika mill-Kummissjoni, fi żmien xahrejn mid-dħul fis-seħħ tar-Regolament imsemmi, għall-perjodu 2007-2012, l-informazzjoni li tirrigwarda a) ir-rati annwali ta' modulazzjoni fakultattiva għal kull reġjun u għat-territorju kollu, b) it-total annwali ta' l-ammonti soġġetti għat-tnaqqis skond il-modulazzjoni fakultattiva, c) jekk meħtieġ, l-ammont totali annwali ta' l-ammonti supplementari meħtieġa għall-kopertura ta' l-ammont supplementari ta' l-għajnuna msemmi fl-Artikolu 1(3), it-tieni inċiż, tar-Regolament imsemmi, u d) id-dejta statistika u elementi oħra wżati biex jiġu stabbiliti l-ammonti msemmija fil-punti b) u c).
(5)
L-Artikolu 4(1), tar-Regolament (KE) Nru 378/2007 jipprovdi li l-Kummissjoni tiffissa l-ammonti netti li jirriżultaw mill-applikazzjoni tal-modultazzjoni fakultattiva fuq il-bażi: a) ta' kalkolu, fil-każ ta' rata nazzjonali unika, ta' modulazzjoni fakultattiva; b) fil-każ ta' l-Istati Membri li japplikaw rati differenzjati fuq il-livell reġjonali, l-ammonti li l-Istati Membri jikkomunikaw skond l-Artikolu 3(2), tar-Regolament imsemmi.
(6)
Ir-Renju Unit ikkomunika lill-Kummissjoni dawn ir-rati annwali ta' modulazzjoni fakultattiva stabbiliti fuq il-livell reġjonali:
Ir-Reġjuni
2007
2008
2009
2010
2011
2012
L-Ingilterra
12 %
13 %
14 %
14 %
14 %
14 %
L-Irlanda ta' Fuq
4,5 %
6 %
7 %
8 %
9 %
9 %
Wales
0 %
2,5 %
4,2 %
5,8 %
6,5 %
6,5 %
L-Iskozja
5 %
8 %
8,5 %
9 %
9 %
9 %
(7)
Ir-Renju Unit ittrażmetta wkoll it-totali ta' l-ammonti soġġetti għal tnaqqis skond il-modulazzjoni fakultattiva kif ukoll evalwazzjoni ta' l-inċidenza ta' l-applikazzjoni ta' din il-modulazzjoni.
(8)
Għalhekk huwa xieraq li jiġu stabbiliti l-ammonti netti li jirriżultaw mill-applikazzjoni tal-modulazzjoni fakultattiva tar-Renju Unit,
ADOTTAT DIN ID-DEĊIŻJONI:
Artikolu 1
L-ammonti netti li jirriżultaw mill-applikazzjoni tal-modulazzjoni fakultattiva fir-Renju Unit għas-snin 2007-2012 huma stabbiliti fl-Anness għal din id-Deċiżjoni.
Artikolu 2
Din id-Deċiżjoni tapplika mis-sena finanzjarja 2008.
Artikolu 3
Din id-Deċiżjoni hija indirizzata lir-Renju Unit.
Magħmul fi Brussell, 22 ta’ Ottubru 2007.